open-index/open-wikipedia-markdown huggingface dataset:
Yoshihide Suga

is 'n Japannese politikus wat vanaf 16 September 2020 tot 4 Oktober 2021 as die Eerste minister van Japan gedien het. Hy is op 14 September 2020 tot president van die Liberaaldemokratiese Party verkies en op 16 September 2020 deur die Kokkai as eerste minister. Suga was die eerste Eerste Minister van die Reiwa-tydperk.

## Biografie
Suga is aan 'n familie van aarbeiboere in Ogachi (nou Yuzawa), 'n landelike gebied in die Akita-prefektuur, gebore. Hy het na Tokio verhuis nadat hy aan Hoërskool Yuzawa gematrikuleer het. Hy het aandskool bygewoon om 'n regsgraad van die Hosei Universiteit in 1973 te verwerf. Suga het Hosei gekies "omdat dit die goedkoopste opsie was wat beskikbaar was" en hy het "in 'n kartonfabriek in Tokio gewerk om vir sy onderrig te betaal".

## Politieke loopbaan 
​Nadat hy universiteit voltooi het, het Suga aan 'n Huis van Raadslede (hoërhuis) verkiesingsveldtog gewerk en daarna het hy vir elf jaar as LDP-parlementslid Hikosaburo Okonogi, pa van die LDP-politikus Hachiro Okonogi, se sekretaris gewerk. Suga het in Oktober 1986 uit dié pos bedank om sy eie loopbaan in die politiek te volg. Hy is in 1987 tot die Jokohama-stadsraad verkies.

Suga is in 1996 as verteenwoordiger vir Kanagawa se 2de-distrik tot die Kokkai verkies. Hy is in November 2005 deur Eerste Minister Junichiro Koizumi as die Senior Viseminister vir Binnelandse Sake en Kommunikasie aangestel. Hy is in September 2006 bevorder tot Minister van Binnelandse Sake en Kommunikasie en Minister vir Privatisering van die Posdienste in die eerste Shinzo Abe-kabinet, en het in Desember 2006 die portefeulje van Minister van Staat vir Desentralisasiehervorming oorgeneem.

## Eerste minister van Japan 
Ná Abe se aankondiging dat hy as Eerste minister en as president van die LDP sou bedank, is Suga op 14 September 2020 as president van die LDP verkies. Hy het met 377 stemme uit 'n totaal van 534 gewen. 

Op 3 September 2021 het Suga aangekondig dat hy nie vir herverkiesing as hoof van die LDP sou staan nie. Hierdie aankondiging het gevolg nadat sy goedkeuringsgraderings op 'n algehele laagtepunt was (onder 30% in onlangse peilings), aangesien die land gesukkel het met sy ergste golf van COVID-19-infeksies voor die algemene verkiesing daardie jaar. Op 29 September 2021 is Fumio Kishida as partyleier verkies en hy het vir Suga op 4 Oktober 2021 as eerste minister van Japan opgevolg.

## Verwysings 
## Eksterne skakels
Nok-kultuur

duimnael|Verspreiding van die Nok-kultuur
[duimnael|Nok-beeldhouwerk uit terracotta ([Parys, Louvre)]]

Die **Nok-kultuur** was 'n beskawing wat tussen 400&nbsp;v.C. en 200&nbsp;n.C. in die sentrale deel van die huidige Nigerië bestaan het. Dit is teenswoordig veral bekend om sy terracottabeeldjies met versamelaarswaarde.

Die Nok-mense het in hul gevestigde samelewing 'n redelik hoë ontwikkelingspeil bereik en is die vroegste bewys van 'n georganiseerde samelewing in Afrika suid van die Sahara. Hulle het in dorpies gewoon, landbou en veeteelt beoefen en klipwerktuie gebruik. Van ongeveer 500&nbsp;v.C. af het die mense die bewerking van yster baasgeraak en wapens, plaasgereedskap en juweliersware begin maak. Uit hierdie gebied het die vaardigheid  suidwaarts in Afrika versprei.

Die ongeglasuurde erdeware met 'n bruinrooi kleur word beskou as die eerste kunswerke wat die suidelike deel van Afrika opgelewer het en word aanvaar as die bewys van die gevorderde kultuur se bestaan. Die bors- en standbeelde is hol en beeld gewoonlik mense uit wat sierade dra, maar ook beelde van diere en plante kom voor. Wat die doel van die beelde was, is onbekend. Waarskynlik het die beelde grafte aangedui of is dit gebruik as talismans in rituele seremonies by geboortes, troues en begrafnisse om die betrokkenes teen onheile soos misoeste, onvrugbaarheid en siektes te beskerm.

## Bibliografie 
* The Kingfisher illustrated history of the world – 40 000 BC to present day. Londen: Kingfisher Books, 1993.
Quirinaal

duimnael|Die sewe historiese heuwels van Rome
Die **Quirinaal** (in Afrikaans soms ook **Kwirinaal** gespel; Latyn: *Collis Quirinalis*; Italiaans: *Quirinale*) is een van die oorspronklik sewe heuwels waarop Rome ontstaan het. Die heuwel het in die Romeinse Keisertyd 'n sterk residensiële karakter gehad, met die Baddens van Diocletianus en die kleiner Baddens van Konstantyn as twee groot openbare geboue wat in die 4de eeu n.C. temidde van woonkwartiere ontstaan het.

Gedurende die Middeleeue, toe Rome net 'n bevolking van enkele duisend gehuisves het, het die Quirinaal onbewoon gebly. Eers in die 16de eeu het 'n pouslike somerwoning, die Quirinaalpaleis, op die heuweltop ontstaan waar in die somermaande, wanneer Rome deur hitte geteister word, meestal 'n aangename vars bries waai. Rome se groot adellike families, onder wie die Colonna en Aldobrandini, het vir hulself paleise teen die Quirinaal se hellings laat bou.

Met die vereniging van Italiaanse state in 'n gemeenskaplike Koninkryk Italië het die omgewing ingrypende veranderinge ondergaan en is talle historiese paleise deur nuwe monumentele geboue vervang, veral langs die besige Via Nazionale, een van die hoofverkeersare van moderne Rome.
Jan Šimon Václav Thám

**Jan Šimon Václav Thám** (26 Oktober 1765, Praag - omstreeks 1816, Galisië) was 'n Tsjeggiese digter, dramaturg, vertaler, akteur en regisseur.
Quirinaalpaleis

duimnael|Die Quirinaalpaleis
duimnael|Die binnehof of *Cortile interno*
duimnael|Die Italiaanse staatspresident het sy eie wag, die *Corazzieri*, wat die staatshoof en die paleis beskerm. Die wagwisseling is 'n gewilde fotomotief vir toeriste
[duimnael|Die Amerikaanse minister van buitelandse sake (*U.S. Secretary of State*) [Mike Pompeo word op 1 November 2019 deur staatspresident Sergio Mattarella begroet]]
Die **Quirinaalpaleis** (Italiaans: *Palazzo del Quirinale*) is die Italiaanse staatspresident se ampswoning in Rome. Die paleis, wat net soos die Piazza del Quirinale (die plein waarop dit geleë is) na die Romeinse heuwel Quirinaal vernoem is, het vanaf 1583 as somerwoning vir pous Gregorius XIII ontstaan. Om goeie redes - die 16de eeuse Vatikaan is volgens oorlewering deur malaria geteister. Die Quirinaal was 'n meer gesonde omgewing en - as 'n heuwel waar gewoonlik 'n vars bries waai - 'n gewilde toevlug tydens groot somerhitte in Rome. Dit bied panoramiese uitsigte oor die Ewige Stad, insluitende die Sint Pieterskerk. Daarnaas is pouslike konklaves hier gehou en kantore van die Kerkstaat in die paleis gehuisves. 

In 1871, toe Rome as hoofstad van die nuutgestigte Koninkryk Italië geproklameer is, is die Quirinaalpaleis deur die staat gekonfiskeer om as ampswoning van Italiaanse konings te dien. Die Rooms-Katolieke Kerk is eers met Verdrag van Laterane tussen die Heilige Stoel en die Italiaanse staat in 1929 skadeloos gestel. 
London
Die paleis met sowat 1&nbsp;200 vertrekke het oor die eeue as ampswoning van dertig pouse, vier Italiaanse konings en twaalf staatspresidente gedien. Die paleis se oppervlakte is drie keer kleiner as dié van Londen se Buckingham-paleis, maar twintig keer so groot soos die Withuis in Washington, D.C.

Sedert die afskaffing van die monargie in Italië in 1946 dien die paleis as ampswoning van die Staatspresident van die Italiaanse Republiek. Die paleis se buitefasades en interieur het sedertdien grotendeels onveranderd gebly. Op vyf dae van die week mag die paleis deur die publiek besigtig word. Alle besigtigingstoere moet vooraf aanlyn bespreek word.

## Verwysings 
## Eksterne skakels 
;Presidenza della Repubblica
----
* *The History of the Quirinal*
BMW M47

Die **BMW M47** en **Rover Groep M47R** is inlynviersilinder-dieselenjins. Verskeie variante is deur BMW vervaardig van 1998 tot 2007. BMW het geleidelik hoëdruk-brandstofinspuitingstelsels ingevoer gedurende die M47-leeftyd.
Paul Homeyer

**Paul Homeyer** (26 Oktober 1853 &ndash; 27 Julie 1908) was 'n Duitse orrelis wat tydens die laat 19de en vroeë 20ste eeu 'n florerende internasionale konsertloopbaan gehad het. Sy repertorium het werke uit verskillende musiektydperke omvat, van antieke tot kontemporêre werke. Hy is veral bewonder vir sy opvoerings van Johann Sebastian Bach, Robert Schumann en Felix Mendelssohn se werke. In 1903 kry hy spesiale erkenning vir sy werk deur koning George van Sakse.

## Lewe
Hy is gebore in Osterode am Harz, en begin om op 'n vroeë ouderdom musiek onder sy vader, die orrelis Henry Homeyer, en sy oom, Josef Maria Homeyer, te studeer. Nadat hy sy hoërskoolloopbaan in Hildesheim voltooi, studeer hy aan Göttingen en aan die Leipzig Konservatorium. Sy onderwysers was professor Benjamin Robert Papperitz en Salomon Jadassohn.

In 1881 verskyn hy in konserte in Leipzig wat deur Carl Riedel se musiekklub gereël word. Drie jaar later begin hy gereeld by die Gewandhaus-orkes in Leipzig optree. In 1885 sluit hy aan by die fakulteit van die Leipzig Konservatorium waar hy vir die res van sy lewe klas gee. Onder sy leerlinge was die komponis Sigfrid Karg-Elert en die Engels-Kanadese dirigent en klawerbordspeler Harry Dean.

Vanaf die middel van die 1880's tot en met sy dood het Homeyer uitgebreid gereis en opvoerings gegee. Hy het opvoerings gegee in Italië, Oostenryk en oor die lengte en breedte van Duitsland. Franz Liszt het een van hierdie optredes in 1883 in Karlsruhe bygewoon en 'n bewonderaar van sy kunstenaarskap geword. Hy is op 54-jarige ouderdom in Leipzig oorlede.

## Bronne
* Franz Neubert (Hrsg.), *Deutsches Zeitgenossenlexikon*, Leipzig (1905).
Hartbeesrivier

## Suid-Afrika 
# Hartbeesrivier (Wes-Kaap, lat -33,48, long 23,30), 
# Hartbeesrivier (spruit in Noord-Kaap, lat -31,81, long 20,11), 
# Hartbeesrivier (Noord-Kaap, lat -28,75, long 20,55), 
# Hartbeesrivier (Noord-Kaap, lat -28,85, long 18,81), 
# Hartbeesrivier (spruit in Noord-Kaap, lat -30,40, long 18,27), 
# Hartbeesrivier (spruit in Noord-Kaap, lat -30,74, long 18,27), 
# Hartbeesrivier (Wes-Kaap, lat -33,65, long 19,38), 
# Hartbeesrivier (Wes-Kaap, lat -34,33, long 19,54),
Zucchero Fornaciari

**Adelmo Fornaciari**  (Italiaanse uitspraak: aˈdɛlmo fornaˈtʃaːri; gebore 25 September 1955), meer algemeen bekend as **Zucchero Fornaciari** of slegs **Zucchero** (Italiaanse uitspraak: ˈdzukkero), is 'n Italiaanse sanger-liedjieskrywer en musikant. Sy naam is Italiaans vir "suiker", die naam wat sy kleuterskool onderwyseres vir hom gebruik het. Sy musiek word grootliks geïnspireer deur *gospel*-, *soul*-, *blues*- en rockmusiek en 'n mengsel van Italiaanse ballades en die meer ritmiese *R&B boogie*. Op internasionale vlak is sy mees suksesvolle enkelsnitte "Diamante", "Il Volo", "Baila morena", en die duet "Senza una donna" saam met Paul Young. Hy het reeds verskeie toekennings ontvang, insluitende vier *Festivalbar*-toekennings, nege *Wind Music*-toekennings, twee *World Music*-pryse (1993, 1996), ses IFPI Europa Platinum-toekennings en 'n Grammy benoeming. Hy het saamgewerk met kunstenaars soos Eric Clapton, Jeff Beck, Stevie Ray Vaughan, Brian May, Miles Davis, Ray Charles, B. B. King, Sting, Bono, Dolores O'Riordan, Paul Young, Peter Gabriel, Luciano Pavarotti, en Andrea Bocelli. Sy vader, Giuseppe Fornaciari en moeder, Rina Bondavalli, is afkomstig van die Italiaanse platteland. Hy was op 'n jong ouderdom reeds die doelwagter van die plaaslike sokkerspan, A.C. Reggiana 1919. Hy spandeer die grootste deel van sy jeug in die kusdorpie Forte dei Marmi (Luca Provinsie, Toskane). Hier sing hy in die koor en speel orrel in die plaaslike kerk. Op 12 of 13-jarige ouderdom ontdek hy Amerikaanse soul- en Bluesmusiek, danksy 'n Afro-Amerikaanse vriend wat in Bologna studeer en naby sy huis woon. Die eerste liedjie wat hy aan Fornaciari gespeel het was (Sittin' On) The Dock of the Bay deur Otis Redding. Dit wek dadelik sy belangstelling in *Soulmusiek*. Die vriend het Fornaciari geleer hoe om liedjies deur Redding, Marvin Gaye, en Sam & Dave op die kitaar te speel. Fornaciari het saam met vriende rhythm and blues gespeel en op die wyse sy eie manier ontwikkel om "swart musiek" met Mediterreense musiek te vermeng. Hy het reeds op 13 of 14-jarige leeftyd sy eie liedjies begin skryf, en nadat hy die basiese instrumente onder die knie gekry het, vanaf 16 jaar die tenoorsaxofoon begin leer. Sy tegniese hoërskoolonderrig is in Forte dei Marmi gedoen. Hierna verhuis hy na Carrara.

## Diskografie 
; Ateljee albums
* ''Un po' di Zucchero* (1983)
* *Zucchero & The Randy Jackson Band* (1985)
* *Rispetto* (1986)
* *Blue's* (1987)
* *Oro Incenso & Birra* (1989)
* *Miserere* (1992)
* *Spirito DiVino* (1995)
* *Bluesugar* (1998)
* *Shake* (2001)
* *Fly* (2006)
* *Chocabeck* (2010)
* *La Sesion Cubana* (2012)
* *Black Cat* (2016)
* *D.O.C.* (2019)

;Kompilasies
* *The Best of Zucchero Sugar Fornaciari's Greatest Hits* (1996)
* *Zu & Co.* (2004)
* *All the Best* (2007)
* *Wanted (The Best Collection)'' (2017)

## Verwysings
## Eksterne skakels
* 
* Youtube video - Andrea Bocelli en Zucchero sing Miserere
* Youtube video - Zucchero - Il Volo
Tommy Hilfiger

**Thomas Jacob Hilfiger** ([hɪlˈfɪgər]; Elmyra, New York, VSA, 24 Maart 1951) is 'n Amerikaanse modeontwerper en die stigter van *Tommy Hilfiger Corporation*.

Tommy Hilfiger het reeds as hoërskoolleerling besluit om die mode van groot metropole toeganklik te maak vir kleiner gemeenskappe. Sy voorneme is in 1969 verwesenlik toe hy sy eie modewinkel ''The People's Place'' gevestig het. As outodidak het hy ontwerpersmodes bemark wat sy klante graag sou wou koop, maar wat nie in hul landelike omgewing beskikbaar was nie. Die sukses, wat hy met sy eerste besigheid behaal het, was groot genoeg om in 1979 na New York te verhuis en daar 'n loopbaan as modeontwerper te begin.

## Verwysings 
## Eksterne skakels 
;Biografieë
----
* *Business of Fashion: Tommy Hilfiger*
Thomas R. Ross

**Thomas Randolph Ross** (26 Oktober 1788 – 28 Junie 1869) was 'n Verteenwoordiger in die Amerikaanse Huis van Verteenwoordigers vir Ohio.

Hy is gebore in New Garden Township, Pennsylvanië. Hy het regte studeer en is toegelaat tot die balie, waarna hy in Lebanon, Ohio in 1810 begin praktiseer. 

Ross is as lid van die Demokraties-Republikeinse Party verkies tot die 16de en 17de kongresse van die Verenigde State, en as 'n *Crawford-Republikein* tot die 18de Kongres.  (4 Maart 1819 – 3 Maart 1825).

Hy het gedien as voorsitter van die Komitee op Hersiening en Onvoltooide Sake (Sewentiende en Agtiende Kongresse). Hy was 'n onsuksesvolle kandidaat vir herverkiesing tot die 19de kongres in 1824. Hierna het hy voortgegaan met sy praktyk in Lebanon. Hy het in 1866 sy sig verloor. Hy sterf op 28 Junie 1869 op sy plaas naby Lebanon, Ohio, en is ter ruste gelê in die Lebanon-begraafplaas. Sy swaer was die voormalige Goewerneur van Ohio, Thomas Corwin, wat getroud was met Ross se suster Sarah.  

## Bronne
* Engelse Wikipedia artikel oor Thomas R. Ross
Heinrich Krone

**Heinrich Krone** (1 Desember 1895, Hessisch Oldendorf – 15 Augustus 1989, Bonn) was 'n Duitse politikus van die Duitse Christen-Demokratiese Unie.

Kort nadat hy in 1914 met sy studies in Teologie begin het is Krone opgeroep vir diensplig tydens die Eerste Wêreldoorlog. Na die oorlog het Krone sy studies voortgesit en in 1923 by die Katolieke Sentrumparty aangesluit. Hy het 'n verskeidenheid poste binne die party beklee voordat hy in 1925 verkies is tot die Reichstag van die Weimar Republiek, waar hy sou aanbly tot 1933. 

Onmiddellik na die val van die Derde Ryk, speel Krone 'n integrale rol in die totstandkoming van die nuwe Christen-Demokratiese Unie (CDU) Party in Berlyn. In 1949 dien hy in die eerste na-oorlogse Wes-Duitse Bundestag. Van 1955 tot 1961 dien hy as voorsitter van die CDU faksie in die Bundestag. Hy was 'n betroubare kollega van kanselier Konrad Adenauer. Hy het tot 1969 in die Bundestag gebly en verskeie kere as minister gedien onder kanseliers Konrad Adenauer en Ludwig Erhard.
Jaco Fouché

**Jacobus Phillipus Fouché** (29 November 1967) is 'n Afrikaanse skrywer.

## Beknopte biografie 
Fouché is op 29 November 1967 in Klerksdorp gebore as die oudste van drie seuns van Koos en Magrietha Fouché. Hy begin sy skoolloopbaan in 1974 in Vereeniging en matrikuleer in 1985 aan die Hoërskool Hermanus. Sy vader was in diens van die Departement van Justisie en is gereeld verplaas, met die gevolg dat die gesin in verskillende dorpe gebly het voordat Fouché die huis verlaat het. Hy het grootgeword op Bronkhorstspruit, Vereeniging, Sterkstroom en Hermanus.

Hy ontvang in 1997 die Eugène Marais-prys vir *Die ryk van die rawe* en in 2012 behaal hy derde prys in NB Uitgewers se Groot Afrikaanse Romanwedstryd vir sy roman *Verstevlei*. In 2021 behaal hy die eerste prys in laasgenoemde kompetisie vir sy roman, *Simoelégri: stad van onrus*.

## Werke 
* *Die ryk van die rawe* (roman), 1996, Kaapstad: Queillerie
* *Paartie by Jake’s* (kortverhale), 1997, Kaapstad: Queillerie
* *Die avonture van Pieter Francken* (roman), 2005, Tafelberg-uitgewers
* *2 dae in Mei* (novelle), 2007, Roggebaai, Umuzi
* *Ed van Inligtingstelsels: ’n kantoorwerkersroman* (roman), 2009, LAPA
* *Skrywersblok en ander verhale* (kortverhale), 2009, Protea Boekhuis
* *Die Grysland-verblyf: ’n novelle* (novelle), 2010, Kaapstad: Kwêla
* *Verstevlei* (roman), 2013, Kaapstad: Human & Rousseau
* *Siobhán van die sirkus* (tienerfiksie), 2014, Kaapstad: Human & Rousseau
* *Somer* (tienerfiksie), 2018, Kaapstad: Human & Rousseau
* *Aanspreeklikheid* (roman), 2020, Kaapstad: Human & Rousseau
* *Simoelégri: stad van onrus* (roman), 2021, Kaapstad, Human & Rousseau (Wenner van die 2021 Groot Afrikaanse Romanwedstryd)
* *Die katartiese metode* (roman), 2025, Protea Boekhuis

## Vertalings deur Jaco Fouché
* Jooste, Pamela: *Môrester*. Kaapstad: Umuzi, 2007  (sb)
* Kleinboer: *Midnight missionary*. Kaapstad: Zebra Press, 2007
* Liebenberg, Danila: *Nuut op die boekrak*

## Verwysings
## Eksterne skakels
* Fouché se blad by NB-uitgewers
Simon Thurley

**Simon John Thurley**, CBE | FSA | FRIBA | FRHistS, (29 Augustus 1962, Huntingdon) is 'n Engelse akademikus, argitektuurhistorikus, skrywer en televisie-aanbieder. Hy het as direkteur van die wêreld se grootste stedelike museum, die *Museum of London*, gedien en tussen April 2002 en Mei 2015 die amp van hoof uitvoerende beampte van *English Heritage* beklee. In 2020 is hy as provoos van *Gresham College* in Holborn, Londen benoem nadat hy reeds sedert 2009 besoekende professor by hierdie kollege was.

## Verwysings 
## Eksterne skakels 
;Amptelike webtuistes
----
* *SimonThurley.com: About me*
Jaron Lanier

**Jaron Lanier** (gebore 3 Mei 1960) is 'n Amerikaanse akteur en komponis. Hy is bekend vir sy rolle in die rolprente *Ba mùa* (1999), *Almost Real: Connecting in a Wired World* (2002), *The Third Wave* (2007), en *The Social Dilemma* (2020).

## Filmografie 
### Rolprente 
* 1999: *Ba mùa*
* 2002: *Almost Real: Connecting in a Wired World*
* 2007: *The Third Wave*
* 2020: *The Social Dilemma*

### Televisierolprente 
* 1992: *Computerbilleder - udfordring til virkeligheden*
* 2004: *Rage Against the Machines*
* 2012: *Un monde sans humains?*
* 2014: *Gutenberg in the Cyberstorm*

### Video's 
* 2016: *Soy Cámara: Conversation with Roc Parés*

## Eksterne skakels 
* 
*
Chris Grundy

**Chris Grundy** (gebore 24 September 1967) is 'n Amerikaanse akteur en skrywer. Hy is bekend vir sy rolle in die rolprente *Throttle* (2005) en *We Are the Sea* (2010).

## Filmografie 
### Rolprente 
* 2005: *Throttle*
* 2010: *We Are the Sea*
* 2021: *The Healing Garden*

### Televisiereekse 
* 2007: *Cool Tools*
* 2010: *Bath Crashers*
* 2010: *Professional Grade*
* 2010: *DIY Dominator*
* 2010: *The Everyday Show*
* 2011: *Mega Dens*
* 2015: *50/50*

### Televisierolprente 
* 2010: *Cool Tools: The Hardware Show*

## Eksterne skakels 
*
Hartbeesrivier (Wes-Kaap, lat -33,48, long 23,30)

::*Hierdie rivier vloei in die Wes-Kaap. Vir meer riviere met dieselfde naam, sien Hartbeesrivier.*

Die **Hartbeesrivier** is 'n rivier wat in die Wes-Kaap, Suid-Afrika vloei. 

## Eksterne skakel 
* Google-kaart van die Hartbeesrivier se monding by Geonames.org (cc-by)
Parlotabroodboom

Die **Parlotabroodboom** (*Encephalartos relictus*) is 'n broodboomspesie van die genus *Encephalartos*. Die boom is endemies aan eSwatini. Die boom is 1971 ontdek deur J.J.P. du Preez op die grens van eSwatini met Mosambiek. Daar is nog net een spesie, 'n mannetjie, van die boom ontdek. Du Preez het die plant na sy plaas in die Lebomboberge geneem, naby die Parlota-rivier. Geen ander bome van die plant kon sedertdien gevind word nie.

Die struik word selde hoër as 2.5 m en die stam word tot 45 cm in deursnee. Die blare word tot 1.5 m lank en blougroen van kleur.

Die boom se FSA-nommer is 12.5. In Engels staan die broodboom as die *Parlota Cycad* bekend.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Africa Cycads
* Cycad
* Plants of the World Online
Hoogekraalpas

Die **Hoogekraalpas** is op 'n nou grondpad tussen George en Knysna deur die voetheuwels van die Outeniekwaberge.

Die pas lê wes van Karatara by die koördinate  33°  55′  suid en 22°  46′  oos. Alhoewel dit slegs 3&nbsp;km lank is, is die hoogteverskil in die pas tussen die 113&nbsp;m en 225&nbsp;m bo seespieël. Onder in die pas gaan die pad oor die Hoogekraalrivier wat sy water bring na die Ruigtevlei en Swartvlei.

Afgesien van melkplase is hier ook verskeie denneplantasies. Swaargelaaide vragmotors vervoer boomstamme van die saagmeul na die markte.

Die pas dateer uit 1882.

## Lees ook 
* Sewepassepad
BMW 5-reeks

Die **BMW 5-reeks** is 'n direkteursmotor wat sedert 1972 deur BMW vervaardig word. Dit is die opvolger van die New Class Sedans en is tans in sy sewende generasie.

Aanvanklik was die 5-reeks slegs in 'n sedan-bakstyl beskikbaar. Die stasiewa-bakstyl (genaamd "Touring") is in 1991 bygevoeg en die 5-deur vloeirug (genaamd "Gran Turismo") is van 2009 tot 2017 vervaardig. 

Die eerste geslag van die 5-reeks word aangedryf deur vier- en sessilinder petrolenjins met natuurlike lugvloei. Die geslagte daarna word aangedryf deur viersilinder-, sessilinder-, V8- en V10-enjins wat natuurlik geaspireer of turboaangejaag is. Sedert 1982 is dieselenjins by die 5-reeks ingesluit. 

Die 5-reeks is BMW se tweedebeste verkopermodel na die 3-reeks. Op 29 Januarie 2008 is die 5 miljoenste 5-reeks vervaardig, 'n 530d sedan in Carbon Black Metallic. 
regs|duimnael|E12 voor
regs|duimnael|E28 voor

## Derde generasie (E34; 1988–1996) 
regs|duimnael|E34 voor
Die E34 is die derde generasie van die 5-reeks, wat van 1988 tot 1996 vervaardig is. Dit is in die sedan-bakstyl geloods, met die reeks wat in 1990 uitgebrei is tot die "Touring"-bakstyl. 

Daar is 'n buitengewone groot reeks enjins gedurende sy leeftyd aangebring, aangesien nege verskillende enjinfamilies gebruik is. Dit het bestaan uit viersilinder-, inlynsessilinder- en V8-petrolenjins, en sessilinder-dieselenjins. 

## Vyfde generasie (E60/E61; 2003–2010) 
regs|duimnael|E60 voor
Die E60/E61 is die vyfde generasie van die 5-reeks, wat van 2003 tot 2010 bemark is. 

Die E60/E61 M5 is in 2005 vrygestel en word aangedryf deur die S85 V10-enjin. Dit is in die sedan- en wa-bakstyle verkoop, en die meeste motors gebruik 'n 7-gang outomatiese handratkas.

## Sesde generasie (F10/F11/F07/F18; 2010–2016) 
regs|duimnael|F10 voor
links|duimnael|F10 agter

## Sewende generasie (G30/G31/G38; 2016–hede) 
regs|duimnael|G30 voor
links|duimnael|G30 agter
Die BMW G30/G31/G38 is die sewende generasie van die 5-reeks. Dit is amptelik in Oktober 2016 aangekondig, en verkope het in Februarie 2017 begin. 

## Verwysings
Karatarapas

Die **Karatarapas** is op die ou hoofroete ('n grondpad) tussen George en Knysna deur die voetheuwles van die Outeniekwaberge.

Hierdie pas is net oos van Karatara in die rigting van Barrington by 33°  55′  suid en 22°  50″  oos. Dit is slegs 2,6&nbsp;km lank en  gee 'n hoogteverskil tussen 164&nbsp;m en 238&nbsp;m bo seespieël. Onder in die kloof gaan die pad oor die Karatararivier wat uitmond in die Ruigtevlei  en Swartvlei.

Die pas dateer uit 1882.

## Lees ook 
* Sewepassepad
Homtinipas

Die **Homtinipas** is naby Knysna op die grondpad na George via die suidelike voetheuwels van die Outeniekwaberge.

Hierdie baie kronkelrige pas lê 'n 29&nbsp;km noordwes van Knysna, net wes van Rheenendal op die pad na Barrington en by die koördinate  33°  56′  suid en 22°  55′  oos. Die hoogteverskil in die pas van slegs 5&nbsp;km wissel tussen 49&nbsp;m tot 238&nbsp;m bo seespieël en 'n maksimum helling van 1:10 word bereik. Onder in die kloof gaan die pad oor die Homtinirivier, 'n boloop van die Goukammarivier.

Die pas is in 1882 gebou deur Thomas Bain (Graaff-Reinet, 1830 – Kaapstad, 1893).

## Lees ook 
* Sewepassepad
Phantompas

Die **Phantompas** by Knysna is die oostelikste pas op die toeristiese Sewepassepad tussen George en Knysna.

Hierdie nou stuk grondpad is 7½&nbsp;km lank, en op sy hoogste punt 85&nbsp;m bo seespieël. Dit bereik 'n maksimum helling van 1:10 en lê by nagenoeg 33°  59′  suid en 22°  59′  oos. Net voordat dit by die Witbrug  by die  N2-hoofpad aansluit, loop die laagste deel van die pad deur die vloedvlakte van die Knysnarivier.

Thomas Bain het die pas aanvanklik in 1862 gebou en in 1882 herbou. Verdere konstruksiewerk dateer uit 1889.

## Bibliografie 
* www.capemountainpasses.co.za
Wolkbergdrakeboom

Die **wolkbergdrakeboom** (*Dracaena transvaalensis*) is 'n medium boom wat voorkom in die Olifantsriviervallei naby Penge in die Limpopo en die aangrensende Wolkberg. Dit lyk baie soos 'n aalwyn. Die boom word as seldsaam beskou.

Die boom se FSA-nommer is 30.10. In Engels staan die boom bekend as *Wolkberg dragon tree*.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PlantZAfrica
* REDLIST Sanbi
* Plants of the World Online
Kleinblaardrakeboom

Die **Kleinblaardrakeboom** (*Dracaena mannii*) is 'n struik tot medium boom wat deel van die Asparagaceae familie is. Die spesie is inheems aan Angola, Benin, Demokratiese Republiek die Kongo, Ekwatoriaal-Guinee, Gaboen, Kameroen, Mosambiek, Nigerië, Republiek die Kongo, die Sentraal-Afrikaanse Republiek en Suid-Afrika. In Suid-Afrika kom die spesie voor in die noorde van KwaZulu-Natal; in die omgewing van Mtunzini en ook by Kosibaai.

Die boom se FSA-nommer is 30.8. In Engels staan die boom bekend as *Small-leaved Dragon Tree*.

## Galery 

Dracaena mannii (4327853626).jpg
Dracaena mannii Baker stem.jpg
Dracaena mannii Baker.jpg
Dracaena mannii00.jpg
Dracaena mannii02.jpg
Dracaena mannii03.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Mahabharata

Die **Mahabharata** (Devanagari: महाभारत, Sanskrit: Mahābhārata), soms **Bharata** genoem, is 'n baie uitgebreide religieuse en filosofiese epos uit Indië. Saam met die Ramayana is dit 'n belangrike kulturele hoeksteen van Hindoeïsme. Die Mahabharata is die derde grootste literêre werk ter wêreld na die epos van koning Gesar en Manas en bestaan uit 18 dele, sogenaamde *parvas*, elk onderverdeel in kleiner dele. Die titel, met die klem op bha, is afgelei van Maha (Sanskrit: groot) en Bharata (Sanskrit: Indië / wêreld / alles, en in die wortel bharat "om (die wêreld) te dra") Mahabharata beteken dus iets soos "Indië, die groot" of "die hele wêreld", of "groot stut". Die werk is deel van die sogenaamde *itihasa* (letterlik: dit wat gebeur het) en bevat in sy mees uitgebreide weergawe meer as 100 000 verse, wat dit ongeveer vier keer so lank as die Bybel maak en sewe keer so lank as die Ilias en die Odussee.

## Agtergrond en geskiedenis 
links|duimnael|Vyasa dikteer aan  Ganesja die Mahabharata (17de eeuse illustrasie uit Rajasthan)
Die legende lui dat die epos gedikteer is deur die wysgeer Vyasa, wat na bewering die getuie self gesien het en wat homself as een van die groot dinastiese karakters in die epos plaas.

Dit is hy wat self sorg vir die instandhouding van die dinastie: sien hieronder by *niyoga*. So nou en dan kom Vyasa self in die verhaal om dit 'n bietjie aan te pas. Dit skep 'n vreemde soort "*deus ex machina*". Dit speel met oorsaaklikheid as gevolg van die feit dat die skrywer (as skrywer) self die verhaal nie anders maak nie. Maar Vyasa "as" 'n skrywer (in die verhaal) gaan die storielyn waarmee hy self vorendag gekom het, deurbreek. Soms kyk hy saam met ander hoofkarakters na die ontwikkelinge in die verhaal. Soms merk hy op dat dinge net moet gaan soos dit is en soms blyk dit dat veranderinge moontlik is. Dit lyk asof hierdie narratiewe tegniek speel met die kontras tussen vrye wil en oorsaaklikheid.

In die eerste deel van die Mahabharata word dit duidelik gemaak dat dit Ganesja (die Hindoe-godheid met die kop van 'n olifant) was wat die epos in opdrag van Vyasa geskryf het. Ganesja is altyd teenwoordig as iets nuuts ontstaan en wanneer daar keuses gemaak moet word. Daar is standbeelde van Ganesja by verskeie  kruisings in Indië.

In die eerste millennium vC is die Mahabharata mondelings oorgelewer deur reisende sangers en priesters. Dit het dit moontlik gemaak om voortdurend nuwe verhale in te voeg en streeksvariasies na vore te bring. Die sentrale verhaal het egter ongeveer dieselfde gebly. Omstreeks 350 nC. dit is die eerste keer in sy geheel in Sanskrit opgeneem. Na die jaar 1000 verskyn ook weergawes in baie ander tale van die Indiese subkontinent.

Die huidige Mahabharata is na bewering voorafgegaan deur 'n baie korter werk genaamd *Jaya* (Oorwining). Dit is moeilik om die gebeure in die verhaal te dateer. Min mense kan die gebeure in Indië rondom 1500 vC betroubaar bevestig. Daar is 'n paar spesiale astronomiese gebeure (soos verduisterings) in die Mahabharata, wat volgens sommige navorsers kan dui op 'n datum rondom 1478 vC. of 3100 vC.

## Verwysings 
## Eksterne skakels
Graskopaalwyn

Die **graskopaalwyn** (*Aloe alooides*) is 'n aalwyn wat deel van die Asphodelaceae familie is. Die spesie is endemies  in Mpumalanga, dit kom voor in 'n klein gebied op die Drakensbergeskarp tussen Pelgrimsrus en  Waterval-Boven. Hier groei dit op dolomiet rante in vlak grond.

Die plant word tot 2m hoog.  Die aalwyn word geklassifiseer as 'n boom en sy FSA-nommer is 28.3. In Engels staan die plant bekend as *Graskop Aloe*.

## Galery 

Flickr - brewbooks - Aloe Alooides (2).jpg
Aloe alooides, Conservatoire botanique national de Brest 05.jpg
Aloe alooides, Conservatoire botanique national de Brest 02.jpg

## Sien ook 
* Alfabetiese lys van Suid-Afrikaanse bome
* Lys van aalwynspesies

## Verwysings 
## Bronne 
* REDLIST Sanbi
* Succulents
* Plants of the World Online
Wyliespoortaalwyn

Die **wyliespoortaalwyn** (*Aloe angelica*) is 'n aalwyn wat deel van die Asphodelaceae familie is. Die spesie is kom voor in die noorde van Limpopo, dit is endemies in 'n klein gebied in die Blouberg en Soutpansberg tot in die noorde van Venda en die Krugerwildtuin.

Die aalwyn word geklassifiseer as 'n boom en sy FSA-nommer is 28.4. In Engels staan die plant bekend as *Wyliespoort Aloe*.

## Sien ook 
* Alfabetiese lys van Suid-Afrikaanse bome
* Lys van aalwynspesies

## Verwysings 
## Bronnelys 
* REDLIST Sanbi
* Plants of the World Online
Suda

duimnael|Die eerste bladsy van 'n (ou) uitgawe van die Suda, met afdelings AA en AB
Die **Suda** (Grieks ἡ Σοῦδα) is die titel van 'n Griekse leksikon van ongeveer 30 000 artikels wat sedert die Middeleeue behoue gebly het. Dit is rondom die einde van die tiende eeu deur Bisantynse geleerdes saamgestel uit historiese en kulturele bronne van 'n leksikografiese en ensiklopediese aard.

Die doel van die werk was om die kennis wat tot op daardie stadium versamel is, in  'n kompakte vorm te bewaar. Die Suda is dus 'n mengsel van 'n ensiklopedie en 'n woordeboek, en die inskrywings wissel in omvang van 'n enkele woordverklaring tot uitgebreide biografieë en boekopsommings.

Die Suda is belangrik vir kennis van die Griekse taal en letterkunde, onder meer vanweë die aanhalings en die relatief uitgebreide biografiese gegewens oor persone soos outeurs en keisers uit die klassieke oudheid. Die leksikon is ook waardevol vir taalkundige navorsing en as bron van aanhalings van skrywers wat andersins verlore sou gaan.

Van die 12de eeu tot ongeveer 1930 is die titel verkeerd vertolk en beskou as van die skrywer Suidas. Die betekenis van die titel Suda is nie heeltemal duidelik nie; 'n moontlikheid is dat dit verband hou met die Latynse leenwoord wat vesting sou beteken (soos in 'bastion van kennis'), maar hierdie verklaring is omstrede.

## Verwysings 
## Eksterne skakels 
* SOL — *The Suda On Line*, projek om die Suda na Engels te vertaal.
String (rekenaarwetenskap)

[duimnael|150px|Stringe word in byvoorbeeld [bio-informatika toegepas om DNS-stringe te beskryf.]]

'n **String** in rekenaarprogrammering is 'n reeks karakters, hetsy as 'n literale konstante of as 'n veranderlike. Laasgenoemde mag toelaat dat sy elemente gemuteer en sy lengte verander word, of dit mag na skepping onveranderlik wees. 'n String word gewoonlik as 'n datatipe beskou en word gewoonlik as 'n skikking van grepe (of woorde) geïmplementeer wat 'n reeks elemente, gewoonlik karakters, in 'n karakterkodering stoor.

Afhangend van die programmeertaal en die presiese datatipe in gebruik kan 'n veranderlike wat as 'n string verklaar word, veroorsaak dat berging in geheue staties met 'n maksimumlengte geallokeer word, of van dinamiese allokasie gebruik maak om dit in staat te stel om 'n veranderlike aantal elemente te stoor.

Wanneer 'n string literaal in bronkode verskyn, staan dit as 'n stringliteraal of 'n anonieme string bekend.

In formele tale, wat in wiskundige logika en teoretiese rekenaarwetenskap gebruik word, is 'n string 'n eindige reeks simbole wat uit 'n versameling, bekend as 'n alfabet, gekies word.

## Verwysings
Holspruit

**Holspruit** kan verwys na:

## Suid-Afrika 
# Holspruit (Kraai), Oos-Kaap, 
# Holspruit (Kafferrivier), Vrystaat, 
# Holspruit (Wilgerivier), Vrystaat, 
# Holspruit (Steenkoolspruit), Mpumalanga,
Kandelaaraalwyn

Die **Kandelaaraalwyn** (*Aloe candelabrum*) is 'n aalwyn wat deel van die Asphodelaceae familie is. Die spesie is endemies aan KwaZulu-Natal waar dit voorkom tussen die Umkhomazi- en Umgeniriviere.

Die aalwyn word geklassifiseer as 'n boom en sy FSA-nommer is 28.5 en word 2 tot 4m groot. Die aalwyn blom in Junie en Julie. In Engels staan die plant bekend as *Candelabrum aloe*.

## Sien ook 
* Alfabetiese lys van Suid-Afrikaanse bome
* Lys van aalwynspesies

## Verwysings 
## Bronnelys 
* REDLIST Sanbi
* Treatment
Gregory David Roberts

**Gregory David Roberts** (gebore as **Gregory John Peter Smith**; 21 Junie 1952 en die "Gentleman Bandit", omdat hy gekies het om slegs instansies met voldoende versekering te beroof, hy sou 'n drie-stuk pak dra, en hy het altyd 'asseblief' en 'dankie' gesê vir die mense wat hy beroof het. Roberts het destyds geglo dat hy op hierdie manier die brutaliteit van sy dade verminder, maar later in sy lewe het hy erken dat mense hom net geld gegee het omdat hy hulle bang gemaak het.Hy ontsnap uit die Pentridge-gevangenis in 1980.

In 1990 is Roberts in Frankfurt gevang nadat hy betrap is dat hy die land onwettig binnegekom het. Hy is aan Australië uitgelewer en het nog ses jaar gevangenisstraf uitgedien, waarvan hy vir twee jaar in afsondering opgesluit was. Volgens Roberts het hy in die tyd weer uit die tronk ontsnap, maar het dit herbesin en homself weer in die tronk terug gesmokkel het. Sy bedoeling was om die res van sy vonnis uit te dien om homself die kans te gee om met sy gesin herenig te word. Tydens sy tweede verblyf in die Australiese gevangenis, begin hy *Shantaram* skryf. Die manuskrip is twee keer deur gevangenisbewaarders vernietig, terwyl Roberts dit geskryf het.

## Skryfloopbaan 
Nadat hy die gevangenis verlaat het, kon hy sy roman, *Shantaram*, uiteindelik klaarmaak en publiseer. Die boek se naam is afkomstig van die naam wat sy beste vriend se moeder hom gegee het, wat "Man van Vrede" of "Man van God se vrede" beteken.

Daar word gedebatteer oor hoeveel van *Shantaram* op ware gebeure gebaseer is of 'n samevoeging van die werklike lewe en fantasie is.  Oor die aspek van *Shantaram* en die opvolgroman, *The Mountain Shadow*, het Roberts gesê:

 "Sommige ervarings uit my lewe word amper beskryf soos dit gebeur het, en ander word geskep vertellings, ingelig deur my ervaring. Ek wou twee of drie romans skryf oor enkele basiese elemente uit my lewe, sodat ek die temas kon ondersoek wat my interesseer, terwyl ek die  narratief paslik kon hou deur dit te veranker in sommige van my werklike ervarings. Dit is romans, nie outobiografieë nie, en al die karakters en dialoog word geskep. Dit maak nie saak hoeveel daarvan vir my waar is of nie, dit is hoe waar dit is vir ons almal en vir ons gemeenskaplike mensdom." — Roberts onderhoud

Roberts het in Melbourne, Duitsland en Frankryk gewoon en uiteindelik teruggekeer na Mumbai (Bombay), waar hy liefdadigheidsinstellings op die been gebring het om die stad se armes met gesondheidsorgdekking te help. Hy is uiteindelik weer met sy dogter herenig. Hy het verloof geraak aan Françoise Sturdza, wat die president van die *Heart for India Foundation* is. Roberts het ook die oorspronklike draaiboek vir die verwerking van Shantaram geskryf.

Die opvolgroman *The Mountain Shadow* is op 13 Oktober 2015 deur Little Brown vrygestel.

## Bibliografie 
**Shantaram* (2003)
**The Mountain Shadow* (2015)

## Verwysings 
## Eksterne skakels
Keurvorstedom Brunswyk-Lüneburg

Die **Keurvorstedom Brunswyk-Lüneburg** (Duits: *Kurfürstentum Braunschweig-Lüneburg*), nieamptelik bekend as die **Keurvorstedom Hannover** (Duits: *Kurfürstentum Hannover* of bloot *Kurhannover*), was ’n keurvorstedom van die Heilige Romeinse Ryk wat in Noordwes-Duitsland geleë was, met die hoofstad Hannover. Vir die grootste deel van sy bestaan is dit deur die Huis van Hannover regeer in ’n persoonlike unie met die Verenigde Koninkryk van Groot-Brittanje en Ierland.

Die Hertogdom Brunswyk-Lüneburg is in 1269 verdeel tussen verskillende takke van die Huis van Welfe. Die prinsdom Calenberg, wat deur ’n jonger seun se tak van die familie regeer is, het die grootste en magtigste staat in die hertogdom geword. In 1692 het die Heilige Romeinse keiser die prins van Calenberg in die keurvorsteraad aangestel en het die nuwe Keurvorstedom Brunswyk-Lüneburg ontstaan. Die lotgevalle van die keurvorstedom was nou verweef met dié van Groot-Brittanje deurdat keurvorstin Sophia van Hannover en haar familie die eerste aanspraakmakers op die Britse troon was tydens die bewind van koningin Anna, omdat Sophia haar naaste Protestantse familielid was.

Die prins-keurvors van Hannover het in 1714 koning van Groot-Brittanje geword. Hannover is egter apart regeer en het sy eie regeringsliggame gehad. In 1807 is Hannover in die Napoleontiese Koninkryk Wesfale opgeneem en in 1814 is dit herstel as die Koninkryk Hannover. Die persoonlike unie met Brittanje het tot in 1837 geduur.

## Keurvorste van Hannover
Die nuwe Keurvorstedom Brunswyk-Lüneburg het in 1692 ontstaan nadat die Heilige Romeinse keiser die prins van Calenberg in die keurvorsteraad aangestel het. Die keurvorstedom was regtens onverdeelbaar: Dit kon gebiede byvoeg, maar nie afstaan of tussen verskillende erfgename verdeel nie. Dit was voorheen die geval en het gelei tot ’n magdom Brunswyk-Lüneburg-prinsdomme. Opvolging sou volgens manlike eersgeboortereg geskied. Omdat dit teen die Saliese wet was, wat toe vir die familie gegeld het, moes dit deur die keiser goedgekeur word. Dit het in 1692 gebeur.

In dié tyd het die gebied bestaan uit die Brunswyk-Lüneburg-prinsdomme Calenberg en Grubenhagen. Daarna het die Calenberg-lyn ook die prinsdom Celle en die graafskappe Diepholz en Hoya bygekry.

Hoewel die Heilige Romeinse Ryk in 1806 ontbind het, het George III se regering nie die ontbinding as finaal beskou nie en het hy die titel keursvors tot in 1814 behou.

## Verwysings
## Skakels
Koolspruit

Die **Koolspruit** is 'n rivier in die sentrale deel van die Vrystaat, Suid-Afrika. Dit is 'n sytak van die Sand-, Vet- en Vaalriviere.

## Eksterne skakel 
* Google-kaart van die Koolspruit se monding by Geonames.org (cc-by)
Regulêre uitdrukking

[[Lêer:The river effect in justified text.jpg|duimnael|Die pasresultate vir die patroon {{sintaksisuitligting|2=ragel|1=(?
Indien `\n` in plaas van `^` gebruik word, gaan die eerste lyn van die teks nie in ag geneem word nie.
Indien `\n` in plaas van `$` gebruik word, gaan die laaste lyn van die teks nie in ag geneem word nie.
Om hierdie probleem te oorkom kan 'n mens bloot `\n` aan die voorkant en die agterkant van die teks byvoeg voor daar gesoek word.

### Lui en gulsige kwantifiseerders 
(Engels = *greedy and lazy quantifiers*)

### Moenie woorde pas wat met spesifieke woorde begin nie 
### Moenie woorde pas wat met spesifieke woorde eindig nie (lêertipes) 
### Positiewe vooruitkyk: pas begin indien dit eindig met ... 
(Engels = *Positive lookahead (?=)*)

### Negatiewe vooruitkyk: pas begin indien dit nie eindig met ... 
(Engels = *Negative lookahead (?ǃ)*)

### Positiewe terugkyk: pas einde indien dit begin met ... 
(Engels = *Positive look behind (?<=)*)

### Passing tussen spesifieke letters 
(*Positive look behind (?<=)* gekombineer met *Positive look ahead (?=)*)

Teenoor:

### Negatiewe terugkyk: pas einde indien dit NIE begin met ... 
(Engels = *Negative look behind (?<!)*)

### Syfers geskei deur 'n duisendskeier 
## Toets regulêre uitdrukkings 
Regulêre uitdrukkings kan getoets word op die internet:

* regex101.com

Of gratis programme soos:

* Visual Studio Code
* Notepad++

## Bronnelys 
* Regular Expressions (Regex) Tutorial: How to Match Any Pattern of Text (Corey Schafer, 5 Okt 2017, Youtube)
* Python Tutorial: re Module - How to Write and Match Regular Expressions (Regex) (Corey Schafer, 24 Okt 2017, Youtube)

## Verwysings
Bruinaalwyn

Die **bruinaalwyn** (*Aloe vryheidensis*) is 'n aalwyn wat deel van die Asphodelaceae familie is. Die spesie kom in die verspreide gebiede subpopulasies in die suide van Limpopo, oostelike Mpumalanga en die noorde van KwaZulu-Natal asook noordwes Eswatini voor. 

Die aalwyn word geklassifiseer as 'n boom en sy FSA-nommer is 29.1, dit word tot 2m groot. Die aalwyn blom in Julie en Augustus. In Engels staan die plant bekend as die *Brown aloe* en in Afrikaans ook as die *dolomietaalwyn*.

## Sien ook 
* Alfabetiese lys van Suid-Afrikaanse bome
* Lys van aalwynspesies

## Verwysings 
## Bronnelys 
* REDLIST Sanbi
* The plantlist
* Succulents
* Plants of the World
Marc Tritsmans

**Marc Tritsmans** (gebore in 1959) is 'n Vlaamse digter.

Tritsmans was voorheen werksaam as 'n munisipale omgewingsbeampte. Hy debuteer in 1992 as digter met *De wetten van de zwaartekracht* (Lannoo). Dit is gevolg deur die bundels *Onder bomen* (1994), *Oog van de tijd* (1997), *Van aarde* (1999), *Sterk water* (2000) en *Kritische massa* (2002). Sedert 2001 doseer hy poësie aan die Antwerpense Schrijversacademie. In 2004 verskyn 'n bundel bestaande uit Engelse vertalings van sy gedigte deur James Brockway.

Tritsmans se bundel *Het zingen van de wereld* (2017) is deur Daniël Hugo in Afrikaans vertaal onder die titel *Die singende wêreld* (2019).

Tritsmans het in Maart 2020 die KKNK besoek vir die bekendstelling van die bundel.

## Publikasies 
* De wetten van de zwaartekracht (1992)
* Onder bomen (1994)
* Oog van de tijd (1997)
* Van aarde (1999)
* Sterk water (2000)
* Kritische massa (2002)
* Het zingen van de wereld (2017)
* Alles is hier nog (2020)

## Verwysings 
## Eksterne skakels 
* Resensie van Die singende wêreld op Joan Hambidge se webjoernaal WOORDE WAT WEEG
Sonkonjunksie

250px|duimnael|regs|Sonkonjunksie tussen die Aarde en Mars
**Sonkonjunksie** kom voor wanneer 'n planeet of ander sonnestelsel aan die teenoorgestelde kant van die son is soos gesien vanaf die Aarde. Beskou vanaf die Aarde, sal die son dus tussen die Aarde en die voorwerp deurbeweeg. Kommunikasie met enige ruimtetuig tydens 'n sonkonjunksie word ernstig beïnvloed as gevolg van die son se versteurende uitwerking op radiosendings vanaf die ruimtetuig.

Die term is ook van toepassing op die binne planete, Mercurius en Venus, wanneer hulle naby die son se skyf is. Wanneer die planete direk voor die son verby beweeg, word dit 'n son oorgang genoem.

## Ruimtetuig verwante probleme 
Daar is ook 'n risiko dat die antenne, wat toegerus is met die outomatiese volg-toerusting, die son se beweging sal volg in stede van die beweging van die satelliet sodra hulle nie in lyn met mekaar is nie. Dit is omrede die son soos 'n groot elektromagnetiese generator werk wat se sein baie sterker is as die satelliet se volg-sein. Die mees onlangse voorbeeld is toe NASA se JPL span die *Curiosity*-voertuig in outomatiese-modus geplaas het vir 25 dae gedurende die sonkonjunksie. In hierdie modus skort die voertuig alle beweging en wetenskaplike werk op maar gaan met kommunikasie en onafhanklike werk soos die opname van atmosferiese en uitstralingsdata.

## Verwysings 
## Sien ook 
* Konjunksie (sterrekunde)
Karakter (rekenaars)

In rekenaar- en masjiengebaseerde telekommunikasieterminologie is 'n **karakter** 'n eenheid van inligting wat rofweg ooreenstem met 'n grafeem, 'n grafeemagtige eenheid, of 'n simbool, soos in 'n alfabet of sillabarium in die geskrewe vorm van 'n natuurlike taal.

Voorbeelde van karakters sluit in letters, numeriese syfers, algemene leestekens (soos "." of "-"), en wit spasie. Die begrip sluit ook kontrolekarakters in wat nie met sigbare simbole ooreenstem nie, maar eerder met instruksies om die teks te formatteer of te prosesseer. Voorbeelde van kontrolekarakters sluit in wa-terugloop (Engels: *carriage return*) of inkeep (Engels: *tab*), sowel as instruksies aan drukkers of ander toestelle wat teks vertoon of verwerk.

Karakters word gewoonlik gekombineer om stringe te vorm.

In die verlede is die term *karakter* ook gebruik om na 'n spesifieke aantal aaneenlopende bisse te verwys. Terwyl daar vandag gewoonlik aanvaar word dat die begrip *karakter* in hierdie konteks na 8 bisse (een greep) verwys, is ander definisies soos 4 of 6 bisse al in die verlede gebruik.
Mercedes-Benz M120 enjin

Die **Mercedes-Benz M120** enjin is 'n hoë-prestasie V12-enjin-familie wat in die 1990's en 2000's in Mercedes-Benz se vlagskipmodelle gebruik is. 

Die M120-familie word in Stuttgart, Duitsland, gebou. Dit het 'n aluminium-enjinblok wat met silikon/aluminium gevoer is. Die aluminium DOHC-silinderkoppe het 4 kleppe per silinder. Dit maak gebruik van sekwensiële brandstofinspuiting (SFI) en het suierstange van gesmeede staal.

Die M120 is uiteindelik vervang deur die kleiner, minder kragtige, kortstondige, SOHC, drie kleppe per silinder, 5,8 L, M137 V12-enjin. Mercedes het die produksie van die M120 gestaak weens strenger uitlaatbeperkings in Europa.

## M120 6,0 48v 
Hierdie enjin het 290–300 kW (389–402 hp) ontwikkel en 569–580 N⋅m se wringkrag in die 6,0 L-weergawe gelewer. In 1992 is die M120-enjin slegs in 300 kW-formaat in Noord-Amerika aangebied en vanaf 1991-92 ook in Europa. Al die ander jare (1993–1999) is die 290 kW-weergawe aangebied.

Aanwendings:

*1992–1999 600SEC/S600 Coupe/CL600
*1991–1998 600SE/600SEL/S600
*1992–2001 600SL/SL600

## Groter verplasing M120's 
In 1997 is die Mercedes-Benz CLK GTR-renmotor vir die FIA GT-kampioenskap toegerus met die M297-enjin, afgelei van die M120. Die 25 motorvoertuie, wat volgens die FIA-reëls vereis is en in 1999 afgelewer is, se enjins is vergroot tot 6,9 L. Daar was ook 'n 7,3 L-weergawe wat 386 kW (518 pk) gelewer het wat deur AMG ontwikkel is, wat ook in die SL73 gebruik is. AMG. Die 7,3 L M297-enjin was ook gebruik in 'n AMG-geboude S73 T Kombi, 'n spesiaal-geboude W140, S-klas-wa wat vir die Sultan van Broenei gebou is. Agtien eenhede is vervaardig, waarvan tien aan die sultan, 'n sportmotorversamelaar, gelewer is.

## Pagani Zonda 
Die Pagani Zonda het 3 verskillende Mercedes-AMG-ingestelde weergawes van die M120-enjin gebruik met die gewone 6,0 L vir die oorspronklike Zonda C12 tot 'n 7,0 L (M297) weergawe vir die C12 S en Zonda GR, dan na die 7,3 L vir die Zonda C12s 7,3, Zonda F, Zonda Cinque en die Zonda Tricolore, en terug na die 6,0 L vir die Zonda R en die Zonda Revolucion. Die boor en slag is 91,5 by 92,4 mm.

Aanwendings:
duimnael|Uitstalling van 'n AMG-enjin in die Pagani-fabriek

## Verwysings